**NACRT**

KLASA: 214-02/20-01/01

URBROJ: 2140/01-01-20-

Krapina, \_\_.

Temeljem članka 13. stavka 4. Zakona o zaštiti od požara („Narodne novine“, broj 92/10.) i članka 17. Statuta Krapinsko-zagorske županije („Službeni glasnik Krapinsko-zagorske županije“ , broj 13/01., 5/06., 14/09., 11/13. i 26/13.-pročišćeni tekst i 13/18.) te temeljem Procjene ugroženosti od požara i tehnološke eksplozije Krapinsko-zagorske županije, („Službeni glasnik Krapinsko-zagorske županije“, broj 3/18.) Županijska skupština Krapinsko-zagorske županije dana \_\_ 2020. godine donijela je

**GODIŠNJI PROVEDBENI PLAN UNAPREĐENJA ZAŠTITE OD POŽARA**

**ZA PODRUČJE KRAPINSKO-ZAGORSKE ŽUPANIJE ZA 2021. GODINU**

**I.**

U cilju unapređenja i postizanja učinkovitije i efikasnije zaštite od požara na području Krapinsko-zagorske županije donosi se Godišnji provedbeni plan unapređenja zašite od požara za područje Krapinsko-zagorske županije za 2021. godinu.

**II.**

Za unapređenje zaštite od požara na području Krapinsko-zagorske županije, tijekom 2021. godine potrebno je provesti sljedeće mjere:

1. Jedinice lokalne samouprave usvojene procjene ugroženosti od požara i planove zaštite od požara u skladu s člankom 13. Zakona o zaštiti od požara („Narodne novine“, broj 92/10.) i s člankom 5. Pravilnika o planu zaštite od požara („Narodne novine“, broj 51/12.) dužne su u propisanim rokovima usklađivati s novonastalim uvjetima.

Izvršitelji zadatka: Jedinice lokalne samouprave

Sudjelovatelji: Područni ured civilne zaštite Varaždin, Služba civilne zaštite Krapina, Vatrogasna zajednica Krapinsko-zagorske županije, vatrogasne zajednice općina i gradova

Rok: kontinuirano

1. Predstavnička tijela jedinica lokalne samouprave dužna su kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine“, broj 20/18., 115/18. i 98/19).

Izvršitelji zadatka: Jedinice lokalne samouprave

Rok: kontinuirano

1. Temeljem procjena ugroženosti od požara i planova zaštite od požara Krapinsko-zagorske županije i jedinica lokalne samouprave, potrebno je skrbiti o organiziranosti i opremljenosti utvrđenog broja vatrogasnih postrojbi sukladno odredbama Pravilnika o osnovama organiziranosti vatrogasnih postrojbi na teritoriju Republike Hrvatske („Narodne novine“, broj 61/94., [106/99](https://www.iusinfo.hr/zakonodavstvo/zakon-o-vatrogastvu-2002). i 125/19.).

Izvršitelji zadatka: Vatrogasna zajednica Krapinsko-zagorske županije, vatrogasne zajednice općina i gradova

Rok: kontinuirano

1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Krapinsko-zagorske županije, potrebno je za jedinice lokalne samouprave osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.

Izvršitelji zadataka: Jedinice lokalne samouprave

Sudjelovatelji: Vatrogasna zajednica Krapinsko-zagorske županije, vatrogasne zajednice općina i gradova, Zagorska javna vatrogasna postrojba Zabok, Javna vatrogasna postrojba Krapina

Rok: kontinuirano

1. Provoditi stručni nadzor nad stanjem opremljenosti i osposobljenosti javnih vatrogasnih postrojbi, dobrovoljnih vatrogasnih društava i vatrogasnih zajednica na području Krapinsko-zagorske županije.

Izvršitelji zadataka: Vatrogasna zajednica Krapinsko-zagorske županije

Sudjelovatelji: vatrogasne zajednice općina i gradova, Zagorska javna

vatrogasna postrojba, Javna vatrogasna postrojba Grada Krapine

Rok: kontinuirano

1. Održavati sjednice zapovjedništava vatrogasnih zajednica i na istima uskladiti planove za provođenje zadaća iz područja zaštite od požara i razraditi odgovarajuće operativne planove aktivnog uključenja svih subjekata zaštite od požara. Razraditi sustav pripravnosti, stupnjevito s obzirom na indekse opasnosti, kao i plansko uključivanje svih snaga i resursa u intervencije.

Izvršitelji zadatka: Vatrogasna zajednica Krapinsko-zagorske županije, vatrogasne zajednice gradova i općina

Rok: kontinuirano

1. Vatrogasna zajednica Krapinsko-zagorske županije putem web stranice i Odbora za informativno-promidžbenu djelatnost kontinuirano upoznavati i informirati građanstvo o opasnostima i posljedicama izbijanja požara.

Posebnu pozornost usmjeriti informiranju građanstva o zakonskoj regulativi i odlukama jedinica lokalne samouprave vezano za spaljivanje biljnog i drugog otpada.

Izvršitelji zadatka: Vatrogasna zajednica Krapinsko-zagorske županije, vatrogasne zajednice općina i gradova,

Sudjelovatelji: Javna ustanova za upravljanje zaštićenim dijelovima prirode Krapinsko-zagorske županije, Hrvatske šume d.o.o., Područni ured civilne zaštite Varaždin, Služba za civilnu zaštitu Krapina, jedinice lokalne samouprave

Rok: kontinuirano

1. Jedinice lokalne samouprave dužne su omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora.

Izvršitelji zadatka: jedinice lokalne samouprave

Sudjelovatelj: Područni ured civilne zaštite Varaždin, Služba civilne zaštite Krapina,

Rok: kontinuirano

1. Jedinice lokalne samouprave dužne su osigurati opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine“, broj 43/95., 106/99., 91/02. i 125/19.), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02. i 125/19.), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11. i 125/19.), odnosno temeljem važećih procjena ugroženosti od požara i tehnološke eksplozije te planova zaštite od požara Krapinsko-zagorske županije, gradova i općina. Opremanje će nadzirati zapovjedništvo Vatrogasne zajednice Krapinsko-zagorske županije putem stručnih nadzora.

Izvršitelj zadatka: jedinice lokalne samouprave, vatrogasne zajednice gradova i općina, Zagorska javna vatrogasna postrojba, Javna vatrogasna postrojba Grada Krapine, dobrovoljna vatrogasna društva, Vatrogasna zajednica Krapinsko-zagorske županije

Rok: kontinuirano

1. Temeljem Plana intervencija kod velikih požara otvorenog prostora na teritoriju Republike Hrvatske („Narodne novine“, broj 25/01. i 125/19.) potrebno je odrediti pogodne lokacije i prostore te izvršiti sve potrebne predradnje radi uspostave zapovjednih mjesta kod zapovijedanja i koordinacije u gašenju velikih požara otvorenog prostora te o istome obavijestiti dobrovoljna vatrogasna društva s područja jedinica lokalnih samouprava.

Izvršitelji zadatka: Vatrogasna zajednica Krapinsko-zagorske županije, vatrogasne zajednice općina i gradova

Rok: kontinuirano

1. Potrebno je organizirati osposobljavanja, seminare i vježbe za zapovjedništva kao i za vatrogasce u svrhu što učinkovitije provedbe svih planiranih aktivnosti i zadaća u kojima sudjeluju.

Izvršitelj zadatka: Vatrogasna zajednica Krapinsko-zagorske županije, vatrogasne zajednice gradova i općina, Zagorska javna vatrogasna postrojba, Javna vatrogasna postrojba Grada Krapine, dobrovoljna vatrogasna društva

Rok: kontinuirano

1. Temeljem važećih procjena ugroženosti od požara i planova zaštite od požara Krapinsko-zagorske županije te jedinica lokalne samouprave, potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore s razrađenim planom aktiviranja, potrebno je dostaviti županijskom vatrogasnom zapovjedniku.

Izvršitelji zadatka: jedinice lokalne samouprave

Sudjelovatelji: Vatrogasna zajednica Krapinsko-zagorske županije, vatrogasne zajednice gradova i općina

Rok: travanj 2021. godine

1. Od distributera vode na području Županije tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

Izvršitelji zadatka: Krapinsko-zagorska županija, jedinice lokalne samouprave

Sudjelovatelji: Vatrogasna zajednica Krapinsko-zagorske županije vatrogasne zajednice gradova i općina, Zagorska javna vatrogasna postrojba, Javna vatrogasna postrojba Grada Krapine, dobrovoljna vatrogasna društva

Rok: travanj 2021. godine

**III.**

Ovaj Plan dostaviti će se svim izvršiteljima zadataka i sudjelovateljima.

**IV.**

Ovaj Plan stupa na snagu danom donošenja, a objavit će se u „Službenom glasniku Krapinsko-zagorske županije“.

**PREDSJEDNICA**

Vlasta Hubicki, dr.vet.med.

DOSTAVITI:

1. Općine i gradovi,
2. Vatrogasna zajednica Krapinsko-zagorske županije,
3. Vatrogasne zajednice općina i gradova,
4. Područni ured civilne zaštite Varaždin, Služba za civilnu zaštitu Krapina, Odjel za inspekcije, Ivana Rendića 7, Krapina,
5. Javna ustanova za upravljanje zaštićenim dijelovima prirode

Krapinsko-zagorske županije,

1. Hrvatske šume d.o.o. - Šumarija Krapina, Šumarija Stubica i Šumarija Zlatar,
2. Pismohrana.